Source: https://www.riigiteataja.ee/akt/120062020022
Timestamp: 2020-07-12 09:21:51+00:00
Document Index: 4176831

Matched Legal Cases: ['§ 9', '§ 1', '§ 6', '§ 6', '§ 6', '§ 9', '§ 3', '§ 6', '§ 4', '§ 6', '§ 21', '§ 18', '§ 8', '§ 8', '§ 16', '§ 18', '§ 19', '§ 2', '§ 10', '§ 10', '§ 22', '§ 45', '§ 14', '§ 15', '§ 23', '§ 35', '§ 41']

Struktuuritoetuse andmise tingimused tööandjate ja õppeasutuste koostöö toetamine praktikasüsteemi arendamisel – Riigi Teataja
Struktuuritoetuse andmise tingimused tööandjate ja õppeasutuste koostöö toetamine praktikasüsteemi arendamisel
Struktuuritoetuse andmise tingimused tööandjate ja õppeasutuste koostöö toetamine praktikasüsteemi arendamisel - sisukord
§ 9 Toetuse piirsummad ja osakaal
RT I, 20.06.2020, 22
Vastu võetud 18.08.2016 nr 55
RT I, 23.08.2016, 3
jõustumine 26.08.2016
18.01.2017 RT I, 24.01.2017, 2 27.01.2017
15.06.2018 RT I, 26.06.2018, 2 29.06.2018, osaliselt rakendatakse pärast muutmisotsuse jõustumist alustatud taotlusvoorudele
Määrusega viiakse ellu „Ühtekuuluvuspoliitika fondide rakenduskava 2014-2020” prioriteetse suuna nr. 1 „Ühiskonna vajadustele vastav haridus ja hea ettevalmistus osalemaks tööturul” EL vahendite kasutamise eesmärgi nr 5 „Õpe kutse- ja kõrghariduses on suuremas vastavuses tööturu vajadustega ning toetab ettevõtlikkust” meetme „Õppe seostamine tööturu vajadustega” tegevuse 1.5.2 „Tööturu vajadustele vastava kutse- ja kõrghariduse arendamine“ eesmärke ja tulemusi.
[RT I, 26.06.2018, 2 - jõust. 29.06.2018, osaliselt rakendatakse pärast muutmisotsuse jõustumist alustatud taotlusvoorudele]
1) koolitus ehk täienduskoolitus on väljaspool tasemeõpet õppekava alusel toimuv eesmärgistatud ja organiseeritud õppetegevus (täiskasvanute koolituse seadus § 1 lg 4), mis võimaldab kutse-, ameti- ja/või erialaste teadmiste, oskuste ja vilumuste omandamist ja täiendamist, samuti ümberõpet kas töökohas või koolitusasutuses, ning mille läbimist tõendab tunnistus või tõend;
2) õppeasutus on kutse- või kõrghariduse tasemel õpet pakkuv haridusasutus, millel on õppe läbiviimise õigus, s.t kutseõppeasutus, rakenduskõrgkool ja ülikool;
3) õppur on kõrghariduse 1. või 2. astme üliõpilane või kutseõppe tasemeõppe õpilane;
4) tööandja on ettevõte või asutus (sh vabakutselised loovisikud ja füüsilisest isikust ettevõtjad), kus õppurid on praktikal või on valmisolek pakkuda õppuritele praktikakohti ning võtavad või on valmisolek võtta õpetajad ja õppejõud stažeerima;
5) praktikajuhendaja on asjakohase ettevalmistusega inimene, kelle ülesandeks on juhendada ja nõustada õppurit praktika ettevalmistamisel ja läbimisel, toetada enesehindamisel ning anda õppurile tagasisidet õpiväljundite saavutatuse kohta praktika käigus.
6) praktikavõrgustik on ühe õppeasutuse õppuritele praktikat võimaldavad tööandjad;
7) praktik on erialaselt pädev isik, keda kaasatakse õppetööd läbi viima väljastpoolt õppeasutust. Praktik ei pea vastama korralistele õpetajatele ja õppejõududele seatud nõuetele.
8) erialaliit on ühe valdkonna ettevõtteid ja asutusi koondav katusorganisatsioon, mis on registreeritud juriidilise isikuna ja millel on alalised töötajad.
(1) Toetuse andmise eesmärk on tõhustada tööandjate ja õppeasutuste koostööd praktikasüsteemi arendamisel.
(2) Toetust saav projekt peab panustama meetme 1.5 „Õppe seostamine tööturu vajadustega“ tegevuse 1.5.3 „Tööturu vajadustele vastava kutse- ja kõrghariduse arendamine“ väljundnäitajasse: praktikajuhendamise koolitustel osalenud juhendajate arv.
[RT I, 24.01.2017, 2 - jõust. 27.01.2017]
Rakendusüksuse või rakendusasutuse toimingu või otsuse peale tuleb enne halduskohtusse kaebuse esitamist esitada vaie rakendusasutusele vastavalt perioodi 2014–2020 struktuuritoetuse seaduse §-le 51. Juhul, kui vaie esitatakse rakendusüksuse toimingu või otsuse peale, esitatakse vaie rakendusüksuse kaudu rakendusasutusele. Vaie vaadatakse läbi haldusmenetluse seaduses sätestatud korras.
(1) Toetust antakse projektile, mille iga toetatav tegevus panustab käesoleva määruse §-s 3 toodud eesmärgi ja tulemuse saavutamisse ja mille raames korraldatakse käesoleva paragrahvi lõike 3 punktis 1 nimetatud tegevust ning lisaks vähemalt ühte sama lõike punktides 2 kuni 6 nimetatud tegevustest ning koostatakse meediakajastus projekti tulemustest.
(2) Projekti tegevuste sihtgrupp on tööandjad, tööandja poolsed praktikajuhendajad, õppeasutused, õpetajad, õppejõud ja teised õppeasutuste töötajad, kes on seotud õppurite praktikaga.
1) Kooli- ja ettevõttepoolsete praktikajuhendajate koolitamine. Tegevuse eesmärk on tõsta praktika juhendamise kvaliteeti ja õppe tulemuslikkust. Koolitus võib toimuda mahus 6-40 akadeemilist tundi kontaktõpet ning koolituse läbinu saab tunnistuse. Koolitusteemad on seotud praktika ettevalmistamise, läbiviimise ja hindamisega, nt didaktika, juhendamise ja õppekorraldusega; õppekavade eesmärkide ja hindamispõhimõtetega; hariduslike erivajadustega (HEV) õppurite praktikakorraldamise ja juhendamisega jne. Koolitus peab vastama haridus- ja teadusministri 19. juuni 2015. a määruses nr 27 „Täienduskoolituse standard“ §-des 2 ja 3 kehtestatud nõuetele;
2) Õppeasutuse praktikasüsteemi arendamine. Tegevuse eesmärk on tõsta praktika kvaliteeti ja tulemuslikkust. Tegevuse raames toetatakse tööandjate ja õppeasutuse vahelisi koostöövõrgustikke, töörühmade tööd ja üksteiselt õppimist. Samuti toetatakse õppeasutuste ja tööandjate (sh erialaliidud, tööandjate katusorganisatsioonid) ümarlaudade, infopäevade ja seminaride korraldamist, õppeasutustel messidel ja infopäevadel osalemist eesmärgiga laiendada õppeasutuse praktikavõrgustikku
3) Uute praktika vormide väljatöötamine ja piloteerimine. Tegevuse eesmärk on koostöös tööandjatega (sh erialaliidud, tööandjate katusorganisatsioonid) uudse praktikavormi põhimõtete väljatöötamine. Uue praktikavormi piloteerimine peab toimuma vähemalt kuue õppuriga. Väljatöötatud põhimõtetes peab minimaalselt välja tooma praktika õpiväljundid ja õppemeetodid, praktika ettevalmistamise, läbiviimise, juhendamise ja hindamise põhimõtted. Lähtuvalt piloteerimise tulemustest on tehtud järeldused ja vajadusel täiendatud põhimõtteid;
4) Õppejõudude ja õpetajate stažeerimine tööandjate juures. Stažeerimise eesmärgiks on õpetaja või õppejõu tööandja juures praktiliste teadmiste ja oskuste omandamine, mida saab hiljem õppetöös rakendada. Stažeerimise kaugem eesmärk on õppekvaliteedi tõus ja õppe parem seostamine tööturu vajadustega. Stažeerimine võib toimuda üks nädal (35 tundi) kuni neli nädalat (140 tundi). Stažeerimise katkematu periood on üks nädal (35 tundi). Stažeerimisel lepitakse kokku õpieesmärgid ning stažööril on kohustus sõnastada õpiväljundid ja tõendada õpieesmärkide saavutamist;
5) Praktikute kaasamine õppetöösse. Kaasamise kaugem ja pikemaajalisem eesmärk on õppekvaliteedi tõus ning õppe parem seostatus tööturu vajadustega. Kaasatakse uusi praktikuid, st kes ei ole viimase kahe aasta jooksul õppeasutuses õpetanud. Praktikute kaasamine õppetöösse peab toimuma minimaalselt nelja akadeemilisetunni ulatuses ja see on seotud tasemeõppe õppeaine/mooduli õpiväljundi(te) omandamisega.
(1) Abikõlblikud on kõik käesoleva määruse § 6 lõikes 3 nimetatud tegevuste elluviimiseks vajalikud kulud, mis vastavad §-s 9 sätestatud piirmääradele.
(2) Käesoleva määruse § 6 lõike 3 punktis 1 nimetatud tegevuse koolituskulud hüvitatakse käesoleva määruse lisaga 1 kehtestatud ühikuhindade alusel.
(3) Käesoleva määruse § 6 lõike 3 punktides 2 ja 3 nimetatud tegevuste kulud hüvitatakse vastavalt Vabariigi Valitsuse 1. septembri 2014. a määruse nr 143 „Perioodi 2014-2020 struktuuritoetusest hüvitatavate kulude abikõlblikuks lugemise, toetuse maksmise ning finantskorrektsioonide tegemise tingimused ja kord“ (edaspidi ühendmäärus) §-s 8 nimetatud kindlasummalise makse või maksete alusel ning toetuse taotluse rahuldamise otsuses määratud tulemuste täielikul saavutamisel.
(4) Kuludokumentide alusel hüvitatakse:
1) toetatavas tegevuses 1 nimetatud koolituste ühikuhinnas mittesisalduv koolituse läbiviija ja korraldaja ning koolitusel osaleja, toetatavas tegevuses 4 nimetatud stažeeriva õpetaja ja õppejõu ning toetatavas tegevuses 5 nimetatud praktiku lähetuskulu (sh majutuskulu, parkimiskulu, reisikindlustus, sõidukulu) või transpordikulu;
2) toetatavas tegevuses 1 nimetatud koolituste ühikuhinnas mittesisalduv koolitusel osalejatele koolitusele ja tagasisõiduks tellitud transpordi kulu;
3) toetatavas tegevuses 4 stažeerimise ja toetatavas tegevuses 5 praktikute kaasamisega seotud töötajate personalikulu vastavalt ühendmääruse §-s 3 sätestatud tingimustele.
(5) Mitteabikõlblikud on ühendmääruse §-s 4 loetletud kulud, kindlasummaliste maksetena ning ühikuhinna alusel hüvitatavad kulud kuludokumentide alusel.
(6) Käesoleva paragrahvi lõikes 1 nimetatud abikõlblikud kulud peavad olema kooskõlas ühendmääruse §-dega 2 ja 5, käesolevas määruses sätestatud tingimustega ja taotluse rahuldamise otsusega.
(1) Meetme abikõlblikkuse periood on 1. september 2016. a kuni 30. juuni 2022. a.
(2) Projekti abikõlblikkuse periood ei või alata varem kui taotlusvooru väljakuulutamise kuupäev.
(3) Projekti abikõlblikkuse periood ei tohi olla pikem kui 30 kuud.
(4) Projekti abikõlblikkuse periood sätestatakse taotluse rahuldamise otsuses.
§ 9. Toetuse piirsummad ja osakaal
(1) Maksimaalne toetuse summa ühe õppeasutuse kohta ühes taotlusvoorus on 75 000 eurot.
(2) Juhul kui taotleja kaasab partnerid on maksimaalne toetuse summa ühe taotluse kohta 100 000 eurot.
(3) Minimaalse kindlasummalise makse summa on 3 000 eurot ning maksimaalne kindlasummaliste maksete arv ühes taotluses on kuus kindlasummalist makset.
(4) Toetuse maksimaalne määr on 100% abikõlblike kulude maksumusest.
(1) Taotlejad võivad olla õppeasutused, kes omavad õppe läbiviimise õigust.
(2) Taotleja võib projekti kaasata partnereid. Partner peab olema õppeasutus, kes omab õppe läbiviimise õigust, või erialaliit.
(3) Taotleja ja partner peavad vastama Vabariigi Valitsuse 21. augusti 2014. a määruse nr 133 “Perioodi 2014–2020 struktuuritoetuse taotlemise ja taotluste menetlemise nõuded ja tingimused toetuse andmise tingimuste määruse kehtestamiseks” (edaspidi taotluste menetlemise määrus) §-s 2, välja arvatud punktide 3 ja 4 osas, ja § 3 lõigetes 1 ja 2 esitatud nõuetele.
1) projekt peab panustama käesoleva määruse §-s 3 sätestatud toetuse andmise eesmärgi täitmisesse;
2) käesoleva määruse § 6 lõike 3 punkti 1 alusel läbiviidava koolituse koolituskulud peavad moodustama projekti abikõlblikest kuludest vähemalt 35%.
(2) Taotlus peab sisaldama lisaks taotluste menetlemise määruse § 4 lõikes 2 sätestatule ka järgmisi kinnitusi, andmeid ja dokumente:
3) partneri(te) kaasamise korral partneri(te) kinnituskiri, et tema ei taotle toetust samale tegevusele käesolevast või teisest meetmest, riigisisestest või muudest välisabi vahenditest;
4) projekti tegevuste ja nende eesmärkide kirjeldus ning põhjendused projekti vajalikkuse ja jätkusuutlikkuse kohta;
5) väljundindikaator(id) (sh algtase ja lõpptase), saavutatavad tulemused ja nende tulemuste saavutamise tõendamise alused iga kindlasummalise makse alusel hüvitatava tegevuse kohta;
6) detailne eelarve toetatavate tegevuste ja partnerite lõikes koos eelarve kujunemise alustega;
7) juhul, kui kuluartikli summa ületab 5000 eurot ilma käibemaksuta, tuleb tõendada, et kulu on eelarvestatud säästlikult, otstarbekalt ning parima hinna ja kvaliteedi suhtega. Kui kuluartikli summa jääb alla 5000 euro käibemaksuta, tuleb vastavad tõendid esitada rakendusüksuse nõudmisel;
8) kui taotleja on projektile või projekti osadele tegevustele taotlenud toetust samal ajal mitmest meetmest või muudest riigieelarvelistest, Euroopa Liidu või välisabi vahenditest, peab taotleja esitama sellekohase teabe. Kui taotleja või tema partner on taotlenud toetust mõne teise käesoleva määruse § 6 lõikes 3 nimetatud tegevuse raames, peab taotleja esitama sellekohase teabe.
3) võimaldama kontrollida taotluse, taotleja ja partneri vastavust nõuetele, sealhulgas teha kohapealset kontrolli;
(4) Rakendusüksus võib rakendusasutuse ettepanekul korraldada mitu taotlusvooru, kui meetme eelarve seda võimaldab.
(2) Taotlus esitatakse rakendusüksusele taotleja esindusõigusliku isiku poolt taotlusvooru väljakuulutamise teates nimetatud viisil ja rakendusüksuse poolt kinnitatud vormil struktuuritoetuste registri vahendusel.
(4) Taotluse menetlemise tähtaeg on kuni 60 tööpäeva taotluse esitamisest rakendusüksusele. Taotluse menetlemise aega võib pikendada taotleja poolt puuduste kõrvaldamiseks kasutatud aja võrra.
(6) Rakendusüksusel on õigusteha taotlejale ettepanek muuta taotletud toetuse summat ja projektis kavandatud tegevusi tingimusel, et toetuse summa ja toetuse osakaal ei suurene, välja arvatud. juhul kui see on arvutusvea parandamiseks vajalik.
(1) Taotluste nõuetele vastavuse kontrolli viib 15 tööpäeva jooksul taotluse registreerimisest läbi rakendusüksus, kes:
2) juhul, kui taotluses esineb puudusi, informeerib viivitamatult taotlejat ja annab ühe taotluse raames kuni kümme tööpäeva puuduste kõrvaldamiseks.
1) taotleja, partner ja/või taotlus ei vasta käesoleva määruse §-des 10 ja 11 sätestatud nõuetele ja taotleja ei ole taotluses esinevaid puudusi käesoleva paragrahvi lõike 1 punktis 2 määratud tähtaja jooksul kõrvaldanud;
(3) Hindamiskomisjoni liikmed ja eksperdid peavad deklareerima oma erapooletust ja sõltumatust hinnatavatest projektidest, taotlejatest ja partneritest ning peavad vastama struktuuritoetuse seaduse § 21 lõikes 4 sätestatud tingimustele.
1) projekti mõju käesoleva määruse §-s 3 nimetatud meetme eesmärgi ja tulemuse saavutamisele sh sihtgrupi suurus – 40% koondhindest;
2) projekti ja tegevuste põhjendatus – 25% koondhindest;
3) projekti kuluefektiivsus sh partnerite kaasatus – 15% koondhindest;
4) toetuse taotleja (ja partnerite) suutlikkus projekti ellu viia – 15% koondhindest;
5) jätkusuutlikkus – 5 % koondhindest.
(4) Iga hinnatava taotluse kohta täidab hindamiskomisjon ühise hindamislehe, kuhu märgitakse hindamiskriteeriumite lõikes taotlusele antud punktid ja põhjendused antud punktide kohta. Hindamislehe allkirjastavad kõik taotlust hinnanud hindamiskomisjoni liikmed.
(5) Projektide hindamise tulemusena moodustatakse pingerida projektidest, mille koondhindeks on vähemalt 60% koondhinde maksimumist. Hindamiskomisjon teeb taotlusvooru eelarve piires rakendusüksusele ettepaneku pingereas olevate taotluste rahuldamiseks. Põhjendatud juhtudel võib hindamiskomisjon teha ettepanekuid taotluse osaliseks või kõrvaltingimustega rahuldamiseks vastavalt käesoleva määruse §-le 21.
(6) Juhul kui käesoleva paragrahvi lõikes 1 loetletud valikukriteeriumide alusel on taotlus saanud koondhindeks vähem kui 60% koondhinde maksimumist, siis ei kuulu taotlus rahuldamisele.
(1) Rahuldamisele kuuluvad nõuetele vastavaks tunnistatud taotlused, mis on saanud koondhindeks käesoleva määruse § 18 lõikes 1 loetletud valikukriteeriumide alusel vähemalt 60% koondhinde maksimumist vastavalt hindamise käigustekkinud pingereale ning jäänud taotlusvooru eelarve piiresse.
(2) Taotluse rahuldamise otsuses täpsustatakse toetuse saaja õigusi ja kohustusi ning kehtestatakse tingimusi. Otsuses sätestatakse lisaks taotluste menetlemise määruse § 8 lõikes 4 sätestatule:
1) toetuse maksmise tingimused ja eeldatav ajakava;
2) kindlasummaliste maksete suurused, rakendamise tingimused, toetuse maksmise aluseks olevad tulemused ja nende tõendamise alused.
(1) Taotlus jäetakse rahuldamata taotluste menetlemise määruse § 8 lõigetes 2 ja 3 ning käesoleva määruse § 16 lõikes 7 ja § 18 lõikes 6 nimetatud juhtudel ning juhul, kui taotlus ei kuulu rahuldamisele vastavalt käesoleva määruse § 19 lõikele 1.
1) toetust on osaliselt taotletud tegevustele või kulude katteks, mis ei ole projekti eesmärkide, tulemuste või väljundite seisukohast põhjendatud vastavalt ühendmääruse § 2 lõikele 2;
(2) Taotluse rahuldamise otsust ei muudeta selles osas, mis puudutab toetuse andmist kindlasummalise makse alusel, välja arvatud taotluste menetlemise määruse § 10 lõike 2 punktis 5 nimetatud projekti abikõlblikkuse perioodi.
(3) Kui muutuvad taotluste menetlemise määruse § 10 lõikes 2 nimetamata asjaolud, tuleb muudatus rakendusüksusega kooskõlastada enne muudetud kujul tegevuste elluviimist kirjalikku taasesitamist võimaldavas vormis.
(4) Rakendusüksus võib taotluse rahuldamise otsuse tunnistada kas osaliselt või täielikult kehtetuks vastavalt perioodi 2014−2020 struktuuritoetuse seaduse § 22 lõikele 3 või teha finantskorrektsiooni otsuse § 45 lõike 1 alusel.
[RT I, 26.06.2018, 2 - jõust. 29.06.2018]
(1) Toetuse maksmisel lähtutakse perioodi 2014−2020 struktuuritoetuse seaduse §-dest 28 ja 29, ühendmääruse § 14 lõike 1 punktist 1, § 15 lõigetest 1–3 ning käesolevas määruses ja taotluse rahuldamise otsuses sätestatud maksete tegemise täpsustavatest tingimustest ja korrast.
(5) Toetuse väljamakse tehakse pärast toetuse rahuldamise otsuses kinnitatud kindlasummalise makse või maksete aluseks olevate tegevuste elluviimist ja tulemuste saavutamist. Tulemuste osalisel saavutamisel jääb toetus välja maksmata.
(1) Toetuse saaja esitab vahearuandeid ja lõpparuande struktuuritoetuse registri kaudu. Rakendusüksus esitab aruanded rakendusasutusele teadmiseks 10 tööpäeva jooksul peale aruande aktsepteerimist.
(2) Toetuse saaja esitab rakendusüksusele projekti elluviimise kohta projekti aruande vähemalt üks kord aastas. Toetuse taotluse rahuldamise otsuses võib ette näha sagedasema vahearuande esitamise korra. Juhul, kui projekti kestus on kuni 18 kuud, võib taotluse rahuldamise otsuse ette näha vaid lõpparuande esitamise kohustuse ning toetuse saaja esitab projekti aruanded rakendusüksuse nõudmisel.
(2) Toetuse saajale antakse võimalus esitada oma seisukohad perioodi 2014–2020 struktuuritoetuste seaduse § 23 lõikes 2 sätestatud juhtudel ja puuduste kõrvaldamise raames.
3) koostama juhendi kindlasummalise makse eelarve esitamiseks;
4) sisestama taotluse, projekti seire- ja muud andmed struktuuritoetuse registrisse, kui taotlejal või toetuse saajal ei ole võimalik esitada andmeid läbi struktuuritoetuste registri;
9) nõustama toetuse saajat riigihangete osas vastavalt rakendusüksuse protseduuridele;
10) koostama ja avalikustama kodulehel toetuse andmise ja kasutamise ülevaated;
11) teavitama rakendusasutust toetuse kasutamist takistavatest asjaoludest;
12) teavitama toetuse saajat vastavalt perioodi 2014–2020 struktuuritoetuse seaduse § 35 lõike 3 kohaselt dokumentide ja tõendite säilitamise tähtaja algusest ja lõpust;
13) teostama kontrolle toetuse saaja juures vastavalt perioodi 2014–2020 struktuuritoetuse seaduse § 41 lõikele 2 ja §-le 42;
14) täitma muid perioodi 2014–2020 struktuuritoetuse seaduses ja selle alusel antud õigusaktides ning käesolevas määruses sätestatud toimingud.
Lisa Koolituste standardiseeritud ühikuhindade suurused ja nende alusel toetuse maksmise põhimõtted